Merkezê Îrtîbatî û Çapemenîye yê HPGyî nasnameyê di gerîlayan ke şehîd bîyî eşkera kerdî û nê pare kerdî:
“Gerîlayê Azadîye yê Kurdîstanî vera hêrişanê artêşa tirke ya îşxalkere xover danê û dewaya azadîye ya şarê xo domnenê. Ewladê tewr erjîyayeyî yê şarê ma her qeyde fedayîtîye genê çim û semedê azadîya welat û şarê xo ganê xo danê. Hemrayê ma Rêzan û Azad yê ke têkoşînê 2022yî de ca girewtêne û bi hewayêkê fedakarî şîyênî dişmenî ser, hêrişanê dişmenî de tewrê kerwanê şehîdan bîyî. Ma sere de keyeyanê erjîyayeyan yê hemrayanê xo qehreman rê heme şarê welatperwerî yê Kurdîstanî rê serweşîye wazenê û sozê xo newe kenê ke ma do têkoşînê hemrayanê xo biresnê serkewtişî.
Nasnameyê hemrayanê ma yê şehîdan wina yê:
Nameyê Qodî: Rêzan Dersîm
			Name û Peyname: Serdar Sumbul
			Cayê Bîyayîşî: Erzirom
			Maye-Pî: Gulsene – Nasir
			Tarîx û Cayê Şehadetî: 10ê Kanûna 2022yî / Metîna
Nameyê Qodî:  Azad Xazî
			Name û Peyname: Zîrek Lokman
			Cayê Bîyayîşî: Tuzxurmatu
			Maye-Pî: Bexal – Lokman
			Tarîx û Cayê Şehadetî: 16ê Kanûna 2022yî / Zap
Hemrayê ma Rêzan Qerayazîya Erziromî de yeno dinya û keyeyêkê welatperwerî de beno pîl. Keyeyê hemrayê ma Rêzanî  rixmê heme zextan milê xo çewt nêkeno, nasnameyê xo yê welatperwerîye paweno û tewr peynî de rîyê zext û îşkenceyî ra bar keno şino metropolanê Tirkîya. Hemrayê ma Rêzan Îstanbul de polîtîkaya hêrişkare ya dişmenî ya vera kurdan dahîna nêzdî ra nas keno û 2018 de verê xo dano koyanê Kurdîstanî û tewrê sefanê gerîlayan beno. Verî xebatanê Komalên Ciwanî de ca geno dima ra reseno warê leşkerî, xo her hetî ra perwerde keno û beno gerîlayêko serkewte.
Hemrayê ma Azad bajarê Tuzxurmatu ya Başûrê Kurdîstanî de yeno dinya û bi kulturê welatperwerîye beno pîl. Xoverdayîşo destankî yê vera çeteyanê DAÎŞî û vera îşxalkeran o ke serkêşîya partîya ma de yeno dayene, ey ser zaf tesîr keno. Hemrayê ma Azad seba ke mîyanê nê têkoşînî de ca bîgêro verê xo dano koyanê Kurdîstanî û tewrê sefanê gerîlayan beno û seba ke bibo gerîlayêko serkewte keda pîle dano.”
